Kansallisarkisto/Diplomatarium-Fennicum huggingface dataset:
Date: 1364
Issuing place: Åbo
Country: Suomi
Language: latina
Document type: Kuninkaalliset, Asiakirjat

Albertus, Dei gracia Sweorum Gotorumque rex, vniuersis presentes litteras inspecturis salutem in Domino sempiternam. Noueritis, quod nos ad instancias venerabilis in Christo patris dominj Hemmingi, miseracione diuina episcopi Aboensis, quatuor homines piscatores et vnum fabrum, quos idem dominus episcopus aut officialis suus duxerit eligendos, ipsi domino episcopo Aboensi et successoribus suis quibuscunque ab omnibus annuis redditibus, solucionibus et omnibus vniuersis ad nos et ius vestrum (ͻ: nostrum) regium¹ spectantibus perpetuo dimittimus liberos penitus et exemptos; prohibentes aduocatis nostris et eorum officialibus quibuscunque sub obtentu gracie nostre firmiter et districte, ne quis eorum predictum dominum Aboensem aut successores suos contra hanc nostram dimissionem seu in aliis iuribus suis quibuscunque presumat quomodolibet impedire, prout indignacionem nostram duxerit euitandam, sed volumus, vt jpsius dominj episcopi causarum justis modis in omnibus quibus poterint sint amicales promotores. Datum aput² castrum Aboense anno Dominj millesimo ccclx quarto,³ die beate Lucie virginis et martiris, sub secreto nostro presentibus apposito inpendentj.
Date: 1364
Issuing place: Åbo
Country: Suomi
Language: latina
Document type: Kuninkaalliset, Asiakirjat

Albertus, Dej gracia Sueorum Gotorumque rex, vniuersis et singulis presentes litteras inspecturis salutem in omnium saluatore. Noueritis, quod nos venerabili in Christo patri ac domino, domino Hemmingo, diuina prouidencia episcopo Aboensi, graciose concedimus ac auctoritate regia specialiter indulgemus, quod idem dominus episcopus¹ de quadraginta² armigeris seu(i) seruitoribus suis, Østerlandias inhabitantibus, omnes et singulas emendas pecuniarias pro quibuscunque delictis, super quibus prenominata³ (ͻ: -ti) seruitores sev armigeri conuicti fuerint, circa tamen racionem iuramenti nostri regii, dicti edzøre,⁴ ad ius nostrum regium quomodolibet pertinentes, libere recipere valeat et leuare. Vnde sub obtentu [gracie] nostre⁵ firmiter inhibemus, ne quis prefectorum nostrorum aut eorum officialium seu quiuis alius, cuiuscunque condicionis aut status existat, memoratum dominum episcopum aut alium suo nomine audeat contra hanc nostram graciam quomodolibet perturbare. Datum aput⁶ castrum Aboense anno Dominj millesimo ccclx quarto,⁷ die beate Lucie virginis, sub secreto nostro presentibus apposito impendenti.
Date: 1364
Issuing place: Åbo
Country: Suomi
Language: latina
Document type: Kuninkaalliset, Asiakirjat

Vniuersis presentes litteras inspecturis Albertus, Dei gracia Sueorum Gothorumque rex, salutem jn eo, qui est omnium vera salus. Coram nobis venerabilis jn Christo² pater et dominus, dominus Hemingus, diuina miseracione episcopus Aboensis, grauiter est conquestus, quod quamuis a multis retroactis temporibus tributum ipsius episcopi Aboensis,³ sibi racione decimarum in certis terrjtoriis, prouinciis et parrochiis dicte dyocesis in pellibus variis deputatum, per ipsum aut suos certos nuncios, ad hoc specialiter deputatos, simul et sub eodem contextu cum tributo regio sine diminucione qualibet receptum fuerat et collectum, quidam tamen aduocati Østerlandenses⁴ sev eorum officiales, ecclesie et episcopo predictis infesti, quantum in eis est nituntur impedire, ne simul cum tributis regalibus, sed post, tributa episcopalia colligantur, in non modicum prefatorum dominj episcopi et ecclesie preiudicium et grauamen. Cupientes igitur equalitatis et iusticie fieri zelatores, tenore presencium perpetuo statuimus ac ex consensu consiliariorum nostrorum⁵ nunc presencium constituimus et ordinamus, vt omnia et singula tributa, sepedicto domino episcopo⁶ et successoribus suis quibuscunque per totam dyocesin Aboensem in pellibus darj consueta, simul cum tributo regio et equaliter, vbi equalia fuerint⁷ tributa ecclesie et corone, fauorabiliter colligantur ac ab ipsis decimantibus sine reclamacione et rebellione quibuscunque⁸ exsoluantur; vniuersis et singulis aduocatis nostris sub optentu gracie nostre, ceterisque sub pena xl⁹ marcarum,¹⁰ districcius inhibentes, ne prefatum dominum episcopum aut successores suos vel eorundem officiales in colleccionibus sev solucionibus tributorum huiusmodi contra has nostras constituciones, ordinaciones et¹¹ graciam audeant quomodolibet impedire. Datum apud castrvm Aboense anno Dominj mccclxquarto,¹² die beate Lucie virginis et martiris, sub secreto nostro apposito impendentj.
Date: 1364
Issuing place: Åbo
Country: Suomi
Language: latina
Document type: Kuninkaalliset, Asiakirjat

Vniuersis presentes litteras jnspecturis Albertus, Dei gracia Sweorum Gothorumque rex, in Domino salutem sempiternam. Tenore presencium omnibus pateat euidenter, quod nos ex consilio et consensu consiliariorum nostrorum nunc presencium, medietate cuiusdam jnsule dicte Semingasala, jn prefectura Viborgensi site, que nondum per quemquam inhabitata fuerat, sed inculta permanserat, vsque modo bone memorie domino Nicolaco (!) Thuresson per nos dimissa et donata ac ad nos et coronam per eiusdem domini Nicolai obitum, qui sine liberis ac aliis heredibus de uentre suo progenitis decessit, de iure et antiqua regni conswetudine deuoluta, venerabili in Christo patri domino Thome, Dei gracia episcopo Vexionensi, et sue Vexionensi ecclesie pro mensa sua episcopali de libertate regia dimittimus et donamus perpetuo possidenda, transferentes in eosdem episcopum et ecclesiam plenum dominium et possessionis jure medietatem jnsule predicte, ac damus eidem domino episcopo et successoribus suis [li]beram* ac omnimodam potestatem, dictam medietatem jnsule prefate jnhabitandi per se uel per alium, exnunc [l]ocandi, vendendi, commutandi ac alias pro sue voluntatis libito disponendi, jta tamen, quod si quanquam jn partibus Karelie ecclesiam erigi contigerit cathedralem, extunc ad illam ecclesiam et eius episcopum ac eorum mensam eiusdem medietatis jnsule prefate proprietas et possessio plenissime et omnimode deuoluatur. Si vero residuam medietatem insule supradicte, Bene-dicti (ͻ: -to) Thureson per nos donatam, ad nos et coronam futuris temporibus jn toto uel per (ͻ: pro) parte redire uel deuoluj contigerit quouismodo, tunc et illa medietas et quelibet eius pars ad nos et coronam rediens sit eciam ex presente nostra deuocione eorundem episcopi et ecclesie Vexionensis sub modis et condicionibus antedictis; liceatque tenore presencium eidem episcopo et successoribus suis medietatis huiusmodj seu partis (se) cuiuslibet ad nos modo premisso redeuntis possessionem apprehendere pacificam, contradiccione cuiuslibet non obstante. Jn cuius nostre deuocionis eudenciam secretum nostrum presentibus est appensum. Datum apud castrum Aboense anno Dominj mccclxiiij, in crastino beate Lucie virginis.
Date: 1364
Language: venaja

År 1364. I Karelska staden (Kexholm) fulländade posadniken Jakob ett torn af sten.
Date: 1364
Language: latina
Document type: Monastiset, Kirjeet

Cum reuerencia et honore, humili salutacione prehabita. Noscat vestra paternitas, nos litteram vestram, nobis debita misericordia(s) Dominj presentatam, sanius percepisse, in qua nos vltra quam decet et decuit hucvsque de ecclesia Borgha necnon capellis ibidem nobis donatis sustulisse demandastis, cum tamen paternitati vestre non lateat, quod a capellano predicte ecclesie et capellis prefecto l marce Swecie annuatim nobis perpetue deberent procurari, ex quibus tamen, Deo teste et propria consciencia, xxx marcas Swecie tantum sustulimus vsque in hunc diem. Ceterum litteram (nobis) super beneficio eodem nobis collato non fore auctenticam et invalidam, ex aliorum forsitan relatu affirmastis, de quo plene mirari non sufficimus, cum profecto prefati priuilegij littera sigillo dominj regis Swecie necnon vestri sigillo et tocius capituli fuerit et veraciter sit munita. Quare paternitati vestre humiliter supplicamus, quatenus, propter ordinis reuerenciam et propriam vestram honestatem, beneficium, nobis in honorem Dej necnon genitricis eius Marie ad subleuamen nostre paupertatis et indigencie collatum, non aligenetis (ͻ: aliene-), sed tanquam religiosis vestris filiis promocionem vestram nobis fideliter impendatis, cum nimirum dissonum racionj reputaretur, si tam famosorum dominorum sigillata priuilegia, voluntarie et deuote super munere elemosinario donata ao dotata, tam subito, ymo leuiter, cassarent[ur]. Jnsuper, vestre laudande reuerencie, supplicamus deuocius et attente, quatenus pretactum vicarium seu capellanum, quem de sepedicta ecclesia, prout percepimus, amouistis, ad gradum seu ad curam prefate nostre ecclesie digneminj modo debito clementer reuocare, ne tam generosi dominj, vtpote regis Swecie, et tote corone memoria, honorifice circa religiosos in publicum wlgata, deficiat et penitus decrescat. Valete in domino Jhesu Christo. Super hoc nobis responsum petimus quantocius reformari. Hec (ͻ: humilis)** frater Nicolaus, abbas in Padis.
Date: 1365
Issuing place: Åbo
Country: Suomi
Language: latina
Document type: Kuninkaalliset, Kirjeet

Albertus, Dei gracia Sweorum Gothorumque¹ [rex], prouidis viris domino Jacobo, curato ecclesie Yskyalom,² et Mathie in Borgaby graciam in Domino et salutem. Coram nobis venerabilis in Christo pater ac dominus, dominus Hemingus, Dei gracia episcopus Aboensis, grauiter est conquestus, quod quamuis colonis nostris in Helga per nostras patentes litteras firmiter dedimus in mandatis, vt ex quo anno jam proxima³ (ͻ:-me) preterito decimas in agris exstantes ipsi domino episcopo non soluerunt, collectoribus huiusmodi decimarum expensas, ab antiquo pro dyocesi Aboensi dari consuetas, dare et facere teneantur, dicti tamen colonj, obstinati in malicia, dictas expensas exsoluere⁴ sev tribuere renuunt et contempnunt, jn omnipotentis Dei et nostre maiestatis regie ac ipsius dicti episcopi non modicum preiudicium et despectum. Vt igitur pena suos teneat auctores et crescente contumacia pena forcioris jnualescat, vos, dominum Jacobum attente requirimus et rogamus, tibique Mathie sub obtentu gracie nostre discrete⁵ precipimus ac mandamus, quatenus litteram nostram huic nostre littere infixam coram prenominatis colonis, in placito commvni vel alias secundum leges patrie receptis ac vocatis ad hoc fide dignis testibus, faciatis nostro nomine publicari, monentes eosdem et auctoritate nostra in hac parte eis discrecius⁶ iniungentes, vt antedictas expensas iuxta aliarum litterarum nostrarum tenorem, ad mandatum et requisicionem memorati dominj episcopi aut alterius suo nomine, infra octo dies a publicacione presentis jmmediate subsequentes, sub pena quadraginta⁷ markarum eorum cuilibet infligenda ac fisco nostro regio applicandarum, soluant et exhibeant cum effectu. Si vero infra proximum terminum mandatis nostris contempserint seu renuerint obedire, extunc ipsos et eorum quemlibet coram fide dignis testibus citare curetis, vt certis die et loco, quos eisdem duxeritis prefigendos, personaliter compareant coram nobis aggrauaciones grauiores prioribus audituri. Facta autem exequcione huius nostri mandati, nos de omnibus et singulis premissis per corporales presencias aut vestras litteras reddite cerciores. Datum apud castrum Aboense anno Dominj mccclx quinto,⁸ feria 4:ta proxima posth octauas epiphanie eiusdem, sub secreto nostro presentibus apposito inpendenti.
Date: 1365
Issuing place: Åbo
Country: Suomi
Language: latina
Document type: Kuninkaalliset, Kirjeet

Albertus, Dei gracia Sweorum Gothorumque rex, vniuersis et singulis colonis nostris in Helgha salutem et mandatis nostris firmiter obedire. Miramur non modicum, cur expensas, quas collectoribus decimarum venerabilis in Christo patris dominj Hemingi, Dei gracia episcopi Aboensis, ex eo quod decimas de anno proximo (ͻ: -me) preterito non soluistis, per vos et vestrum quemlibet in nostris patentibus litteris dari et solui mandamus, in omnipotentis Dei, maiestatis nostre regie ac ipsius dominj episcopi preiudicium et et(!) contemptum, dare et soluere minime curauistis. Verum quia interest nostra² de opportuno remedio prouidere, vt mandata nostra seu littere nostre a nostris³ subditis minime contempnantur, sed pocius affectum debitum sorciantur, jdcirco, indurate malicie vestre contumacia exigente, vobis et vestrum cuilibet sub obtentu gracie nostre necnon sub pena xl⁴ markarum cuiuslibet vestrum, fisco nostro regio irremissibiliter applicandarum, nisi mandatis nostris parueritis cum effectu, discrete precipimus et mandamus, quatenus antedictas expensas ad requisicionem prefati dominj episcopi aut alterius suo nomine infra octo dierum spacium a notificacione presentis⁵ inmediate subsequencium juxta tenorem et formam littere nostre, cui presens nostra littera est inserta, absque reclamacione quolibet (ͻ: quali-) soluere et facte (ͻ: facere) studeatis. Alioquin contra vos et vestrum quemlibet taliter procedemus, quod ceteris litterarum nostrarum contemptoribus cedet merito in exemplum. Datum apud⁶ castrum Aboense anno domini mccclxv,⁷ feria 4:ta proxima post octauas epiphanie eiusdem, sub secreto nostro apposito presentibus impendenti.
Date: 1365
Issuing place: Åbo
Country: Suomi
Language: latina
Document type: Kuninkaalliset, Asiakirjat

Nouerint vniuersi, quod nos Albertus, Dei gracia Sueorum Gotorumque rex, litteram carissimi in Christo awunculi nostri, domini Magni, Dei gracia Suecie et Noruegie regis,¹ cui hec presens nostra littera est infixa, ratificamus ac auctoritate regia confirmamus, ratum et gratum habiturj quidquid in dicta littera continetur. Datum aput castrum Aboense anno Domini 136 quinto, fferia 6:a proxima post festum beate Agate virginis, secreto nostro presentibus apposito impendenti].
Date: 1365
Issuing place: Åbo
Country: Suomi
Language: latina
Document type: Kuninkaalliset, Asiakirjat

Universis et singulis præsentes literas inspecturis Albertus, Dei gratia Sveorum Gothorumque rex, in Domino salutem sempiternam. Noueritis, quod nos ex speciali gratia villanis nostris in Ulfzby tenore præsentium damus et concedimus facultatem, ut negociationes, mercaturas seu rerum venalium contractus in Norrabutn libere valeant exercere, donec per nos et consiliarios regni nostri aliter super hoc fuerit ordinatum, dum tam tributis et aliis juribus nostris regiis per dictos villanos aut alios ipsorum nomine in hujusmodi negociationibus, mercaturis seu contractibus gravamen vel præjudicium [n]ullum fiat. Datum apud castrum Aboense anno Domini millesimo ccclx quinto, feria sexta proxima post festum beatæ Agathæ virginis, sub secreto nostro præsentibus apposito inpendenti.
Date: 1365
Issuing place: Åbo
Country: Suomi
Language: latina
Document type: Kuninkaalliset, Kirjeet

Albertus, Dei gratia Sveorum Gothorumque rex, dilectis sibi in Domino universis et singulis, tam præsentibus quam futuris, villam Vlfsby inhabitantibus pacem, gratiam et salutem. Universitatem vestram una cum omnibus et singulis bonis vestris mobilibus et immobilibus sub nostram pacem et protectionem suscipimus specialem, dantes et concedentes vobis ex consilio et consensu consiliariorum nostrorum tenore præsentium liberam facultatem ut juri (= –re) civili, dicto Bijarkö lagh, seu libro legum per carissimum in Christo avunculum nostrum dominum Magnum, Dei gratia Sveciæ et Norvegiæ rege, pro utilitate civitatum et villarum forensium in regno nostro Sveciæ nuper edito, de cetero in villa vestra cum omnibus et singulis articulis et clausulis in dicto libro contentis, qvibus civitates et ville prædicte uberius perfruuntur, vti libere valeatis. Vnde omnibus advocatis nostris superioribus et inferioribus, eorum officialibus ac aliis quibuscunque, cujuscunque conditionis aut status existant, sub obtentu gratie nostre districtius inhibemus, ne vos vel vestrum aliqvem in personis, bonis aut juribus seu legibus præmissis contra hanc nostram gratiam audeant impedire aut quomodolibet indebite molestare. Datum apud castrum Aboense anno Domini millesimo ccclx qvinto, feria sexta proxima post festum beatæ Agathæ virginis, sub secreto nostro præsentibus opposito inpendenti.
Date: 1365
Issuing place: Åbo
Country: Suomi
Language: ruotsi
Document type: Kuninkaalliset, Kirjeet

Wi Albrikt, meth Gudz nadh Swea ok Göta konunger, sändom allom warom elskelikom vnderdanom i Vlfsby ok Norrabutnenom friid ok nadh meth helso. Före thy at thet är kärt före oss at somblike aff them Karelom, som när idher boo, haffua nylika sighilt meth sinom köpenskap yttermeer än the haffua aff alder warit wani, swa som til Reffla och ander stadha, ok somlike aff idher hafwen thera ledhsagara wärith ok them andraledis fordhat, waro rike i Swerike till storan wadha och idher siä[l]ffuom till storan scadha, tha förbiudhom wi allom them sama Kareloman hardelika vnder liiff ok godz, at the hädhanfraan, hwärghen sighlen eller faren fraan Norrostrandenne länger än the äru förra wani sighla eller fara aff alder. Ok förbiudom hwariom idhrom vnder liiff ok godz at them föra, folghia eller nokraledhis hiälp eller fordhon giöra, lonlika eller openbarlika ther til at the moghen lenger sighla eller fara, än som förra är sakt. Biudom ok wi allom warom foghatom ok embijdzmannom i Satagundom, att alla them hindra ok öwer alla them rätta, epter ty som för är sakt i tesso waro brefue, som dyrfuas göra moot gamblom rikesens räth ok sidhwäniom a moth waro budhi. Datum apud castrum Aboense anno Domini millesimo ccclx quinto, feria sexta proxima post festum beate Agathe virginis et martyris, sub secreto nostro presentibus apposito inpendenti.
Date: 1365
Issuing place: Åbo
Country: Suomi
Language: latina
Document type: Kuninkaalliset, Asiakirjat

Nouerint vniuersi, quod nos Albertus, Dei gratia Sweorum Gothorumque rex, litteram carissimi in Christo awunculi nostri domini Magni, Dei gratia Swetie et Noruegie regis, cui hec presens nostra littera est infixa, ratificamus ac auctoritate regia confirmamus, ratum et gratum perpetuo habituri quidquid in dicta littera continetur. Datum apud castrum Aboense anno Domini millesimo ccclx quinto, feria sexta post festum beate Agate virginis, sub secreto nostro presentibus apposito inpendenti.
Date: 1365
Issuing place: Åbo
Country: Suomi
Language: latina
Document type: Yksityiset, Asiakirjat

Vniuersis presentes litteras inspecturis Suno Haquonsson, prefectus Wiborgensis, et Sigridis Bendiktzdotter salutem in Domino sempiternam. Tenore presencium omnibus pateat euidenter, quod nos partem medietatis cuiusdam jnsule dicte Semingasala jn prefectura Viborgensi site, nos ex donacione magnifici principis dominj Alberti, Dei gracia Sweorum Gothorumque regis jllustrissimj [contingentem], wenerabili in Christo patri domino Thome, Dei gracia episcopo Vexionensi, et ecclesie sue Vexionensi predicte pro mensa sua episcopali donamus et dimittimus perpetuo possidendam, jta tamen, quod si quanquam jn partibus Karelie contigerit ecclesiam cathedralem [erigi], extunc ad illam ecclesiam et suum episcopum et eorum mensam huiusmodi partis jnsule supradicte tam possensio (!) quam dominium plenissime deuoluatur. Liceat igitur eidem domino Thome et suis successoribus, ut premittitur, extunc eandem partem jnsule Semingasala per se uel alium jnhabitare et excolere et locare, vendere ac alias pro sue voluntatis arbitrio commutare, prout sibi et ecclesie viderint expedire. Datum apud castrum Aboense anno Domini m[ccclx] * quinto, jn crastino beati Mathie apostoli, sub meo sigillo.
Date: 1365
Issuing place: Åbo
Country: Suomi
Language: latina
Document type: Kuninkaalliset, Asiakirjat

Noverint universi quod nos Albertus, Dei gratia Sveorum Gothorumque rex, litteram illustris regis domini Birgeri felicis memorie, cui presens nostra littera est infixa, per omnia pacifficamus ac autoritate regia perpetuo confirmamus, unde per gratiam nostram districtius inhibemus, ne quis prefectorum nostrorum aut eorum officialium seu quivis alius, cuiuscunque conditionis aut status existat, dictas domini Birgeri literas et nostram confirmatoriam audeat infringere vel eis quolibet contraire. Datum apud castrum Aboense anno Domini millesimo trigentesimo (!) sexagesimo quinto, die cinerum, sub secreto nostro presentibus apposito inpendenti.
Date: 1365
Issuing place: Åbo
Country: Suomi
Language: latina
Document type: Yksityiset, Asiakirjat

Vniuersis presentes litteras inspecturis Steno Benctsson, miles, salutem in Domino sempiternam. Tenore presencium cunctis pateat euidenter, quod ego, de consensu et consilio dilecti generi mei, Sunonis Haquonson, meo nomine ac dilectorum fratrum et sororum meorum, quorum legittimus tutor existo, partem dimidietatis cuiusdam jnsule dicte Semingasala, jn prefectura Viborgensi site, nos ex dotacione magnifici principis, domini Alberti, Dei gracia Sweorum Gothorumque regis illustrissimi, contingentem, wenerabili in Christo patri, domino Thure (ͻ: Thome), Dei gracia episcopo Vexionensi, et ecclesie sue Vexionensi pro mensa ipsius episcopali dono et dimitto perpetuo possidendam, jta tamen, quod si quanquam jn partibus Karelie contigerit erigi ecclesiam cathedralem, extunc ad ipsam ecclesiam et episcopum et suorum mensam huiusmodi partes (ͻ: -tis) insule predicte tam possessio quam dominium plenissime deuoluatur. Lliceat ergo eidem domino Thome episcopo et suis successoribus, sicut premittitur, extunc eandem partem jnsule Semingasala per se uel alium libere jnhabitare et excolere, locare, vendere ac alias pro sue voluntatis arbitrio commutare, prout sibi et ecclesie sue viderint expedire, non obstantibus quibusdam litteris nobis a prefato domino nostro rege super medietate dicte jnsule concessis quomodolibet et donatis. Datum apud castrum Aboense anno Dominj mccclxvº, sabbato proximo post festum sancti Mathie apostoli, sub sigillo meo jn testimonium premissorum.
Date: 1365
Issuing place: Tallinn
Country: Viro
Language: latina
Document type: Kaupungit, Kirjeet

Strenuo et jnsigni militi domino Narwoni Jngeualdzson, capitaneo Finlandensi. Tocius sinceritatis verique fauoris jn Domino salute preintellecta. Vestre honestati preclare significamus per presentes, quod jn nostra constitutus presencia Hinricus Wise, noster conciuis, nobis reuelando declarauit, quod fratri suo Brandano Wisen xlv tymber lasten ducenda et in alia bona commutanda pro sendeve teutonice presentauerat committendo, que quidem xlv tymber jn cuprum et ferrum, wlgariter osemund dictum, Brandanus Wise predictus suus frater, velud antedicto Hinrico, prout dicit, existit patefactum, commutauit. Quapropter vestram beneuolenciam et amiciciam confidenter deprecamur, quatinus nostri perpetui seruicii jntuitu qualia bona ipse Brandanus, in quibus predicta xlv tymber commutauit, antedicti Hinrici nomine vobis indicauerit seu denunciauerit, versus Reualiam nobis transmittere velitis et securare, vt predicta bona, que sub vestra habetis potestate arestata et occupata, velud percepimus, sepedicto Hinrico Wisen econtra efficiantur seu poterint reordinari. Et quicquid ipse Brandanus predicto Himrico (!) pro antedictis xlv tymber lasten pertinere suo juramento velit probare et verificare, hoc ipse Hinricus coram nobis suo juramento velit reseruare. Et vestram nobilitatem, velud vobis confidimus, in premissis sollicitetis adhibendo, quod erga vos in omnibus quibus poterimus desideramus promereri. Valete jn filio virginis gloriose. Scriptum feria quarta jn passione Domini nostro sub secreto. Consules Reualienses.
Date: 1365
Issuing place: Tallinn
Country: Viro
Language: latina
Document type: Kaupungit, Kirjeet

Sinceri seruicii et amicicie jn Domino salutacione precognita. Vestre nobilitati preclare significamus per presentes, quod duo de nostris conciuibus, videlicet Hermannus van der Høue, nostri consulatus socius, necnon Johannes Witte, jn nostra constituti presencia nobis reuelando intimarunt, quod autumpno proxime preterito jn opido Stocholmis xiij vasa ferri, wlgariter osemund dicti, habuerunt, que quidem xiij vasa jn naui, in qua Brandanus Wise fuerat, quam sub vestra velud percepimus habetis potestate, debebant versus Reualiam transportari. Quare vestram instanter deprecamur amiciciam, quatinus quicquid de premissis, [que] iuxta vos habueritis, signo predicti Hermanni van der Høue, quod litteris suis vobis declaret, existit signatum, Gozwino Preen nomine ipsorum reordinetis presentando, vt ipse Gozwinus versus Reualiam premissa valeat ipsis destinare; nam nondum veraciter ipsis existit patefactum, vtrum predicta xiij vasa ferri, osemund dicti, in eadem naui ex toto fuerunt, aut non. Et quicquid cum signo nuncupati Hermanni signatum inueneritis, ad ipsos spectare seu pertinere coram nobis juramentis suis verificando probauerunt. Et si preces nostras admiseritis in premissis, erga vos et vestros jn casu simili uel maiori cupimus promereri.
Date: 1365
Issuing place: Åbo
Country: Suomi
Language: latina
Document type: Kuninkaalliset, Kirjeet

Nos Albertus, Dei gracia Sweorum Gothorumque rex. Amicabili salutacione in Domino premissa. Litteram vestram domino Narwoni, emulo nostro, missam hac di… jn qua, vt nobis potuit apparere, eundem dominum Narwonem rogastis, vt cuidam consulatus … Hermanno de Houe duodecim vasa ferri, que in naui Brandani Wiise recipi feceratis, cura … cum effectu. Vnde, quia dicta littera post recessum Alberti Hundabeken a nobis, qui tamen ad recipiendum huiusmodi ferri de domino Narwone per dictum Hermannum de Houe constitutus fuerat procurator, nostro conspectui fuerat presentata, sicut in dicta littera plenius continetur, non sufficimus admirari cur per alium presentata nobis fuerat, quam per Albertum supra dictum. Ymo plus miramur, cur stantibus inimiciciis inter nos et dominum Narwonem predictum, nobisque castrum Aboense adhuc obsidentibus sepedictam litteram nobis inconsultis et nostra non requisita licencia mittere voluistis. Quare non miremini, si prefatam litteram penes nos retinebimus, donec de ipsius emissione poterimus seriosius informari. Jn Domino valeatis. Scriptum apud castrum Aboense predictum feria secunda proxima post festum beati Marchi (!) ewangeliste, nostro sub secreto.
Date: 1365
Issuing place: Kjulo
Country: Suomi
Language: ruotsi
Document type: Piispat, Asiakirjat

Allom them, som thetta breff see, hellssom wij Hemming, med Gudz nåde biskop i Åboo, ewinnerligen med Gudj. Giörom witterligt att wij hafwa vndht och effterlåtit thenne breefwisare Bengdt Gudvastason en wår gårdedel liggiandis nordan näst wår gårdh Cumo, hwilcken förscriffne gårddehl af bemälte Bengdt dehls ånyo uptagie[n] är, dehls här effter åth än widare uptagas och brukas skall medh sine retta marckeskiähl och skillnader, som är ofwan från bemälte gårdh neder till Kirwisoya bäck; och skall han derföre gifwa oss åhrligen 4 [lispund] smör sidst widh sanct Bartholamei tijdh och honom försee medh byggning och annan dagzwercke som andre wåra torpare i Cumo plägar wara wahn at giöra. Daterat af wår gard Tiuhla och med wårt signete bekrefftat a:o 1365, den 8:de dagen efter Christi himmelsfärdh.
Date: 1365
Issuing place: Åbo
Country: Suomi
Language: latina
Document type: Kuninkaalliset, Asiakirjat

Nouerint vniuersi presentes et futuri, ad quos presentes littere peruenerint, quod nos Albertus, Dei gracia Sweorum Gothorumque rex, quasdam scotacionem et resignacionem, per Benedictum Aghason et consortem suam Elisiffwe super omnibus et singulis bonis ipsorum in Helghaa, pro quibusdam delictis ipsius Benedicti Aghason contra coronam regni nostre Swecie et alios quondam commissis Nicolao Eriksson, protunc Österlandiarum advocato, nomine et ex parte domini regis Magni, prout in litteris ipsorum Benedicti et Elisiffwe, quibus hee nostre littere sunt inserte, plenius continetur, realiter factas, ac donacionem et tradicionem per dictum dominum regem Magnum, juxta ipsius domini Magni litteras, quibus hee nostre littere sunt infixe, Henichino Stykke fauorabiliter indultas, nec non empcionem et vendicionem inter dictum Henichinum Stykke et Hartichinum Flegh rite et racionabiliter contractas, juxta sententiam domini Benedicti Philippusson militis, justiciarii nostri, nostro nomine super premissis latam, ratificamus ac auctoritate regia confirmamus, prohibentes sub obtentu gracie nostre firmiter et districte, ne quis, cuiuscunque condicionis, dignitatis aut status existat, prefatum Hartichinum Flegh aut ipsius heredes super bonis predictis contra hanc nostram confirmacionem, super premissis seu aliquo premissorum ratificatam, presumat quomodolibet impetere vel turbare, prout vindictam nostram regiam duxerit euitandam. Datum apud castrum Aboense anno Domini millesimo ccclx quinto, in vigilia natiuitatis beati Johannis baptiste, nostro sub secreto.
Date: 1365
Issuing place: Åbo
Country: Suomi
Language: latina
Document type: Kuninkaalliset, Asiakirjat

Vniuersis presentas (!) litteras inspecturis Albertus, Dei gracia Sueorum Gothorumque rex, in Domino salutem sempiternam. Noueritis, quod nos litteram* awunculi nostri, regis Magni, quantum ad omnes suos articulos in eodem contentos, cui hec littera nostra est inserata, ratificamus ac auctoritate regia confirmamus perpetuis temporibus duraturam, prohibentes sub obtentu gracie nostre firmiter et districte, ne quis prefectorum nostrorum, eorundem officialium seu quiuis alter, cuiuscunque condicionis, dignitatis aut status existat, (quatenus) dictam domini Magni regis litterani contra has nostras ratificacionem et confirmacionem audeat quomodolibet impugnare vel ei ausu temerario aliqualiter contraire, prout vindictam nostram regiam duxerit euitandam. Datum apud castrum Aboense anno Dominj 136quinto, die natiuitatis beati Johannis baptiste, sub secreto nostro presentibus apposito impendentj.]
Date: 1365
Issuing place: Stockholm
Country: Ruotsi
Language: latina
Document type: Kuninkaalliset, Kirjeet

Albertus, Dei gracia Sueorum Gothorumque rex ac dominus terre Scanie, fauorabili salutacione jn Domino premissa. Dileccionibus vestris summe regraciamur pro eo, quod vos in hiis, que nos et coronam regni nostri tangunt, exhibueratis et exhibetis sollicitos et fideles, rogantes instanter ad hoc, tam inceptis terminis quam aliis, vbi necesse fuerit, cum consilio Ernasti fideliter continvare velitis in futurum. Cetervm ex quo ad nostram nouiter deuenerat noticiam, quod rustici in prefectura Viborgensi et Nylandensi iura nostra regularia et seruicia pro castro Viborgensi debita soluere et exhibere differant, a dileccionibus vestris affectamus, quatenus circa hoc efficaciter laborare velitis, vt, postpositis dissensionibus, contumaciis et erroribus vniuersis, nobis et corone ammodo sicut hactenus in faciendis et exhibendis huiusmodj iuribus nostris et corone reddant se obedien[te]s, beniuolos et paratos. Preterea scire vos volumus, quod mittimus vobis litteram confirmacionis super placitacionibus et treugis, per vos cum terris, prouinciis et parrochiis de Finlandia nostro nomine initis et conceptis, instantissime petentes, vt super omnibus nostris et regni commodis et negociis vos sollicitos reddentes, ea, que in illis partibus erga commvnitatem et alias occurrunt, nobis continue rescribatis. Valetis in altissimo per tempora longiora. Scriptum Stokholmiæ, feria 2:a proxima post Egidii abbatis, sub secreto nostro.
Date: 1365
Language: latina

Toto igitur septennio, quo rex Magnus tenebatur in vinculis, rex Albertus obsedit castra, quæ ad manus regis Magni a suis fidelibus tenebantur. Rex vero Haquinus, dans operam liberandi patrem a vinculis, assumpto auxilio de Norvegia, …. manu valida Sveciam ingressus …. et specialiter Vestgothiam et Ostgothiam continuis incursibus infestabat tantumque tandem potentiæ congesserat, ut Stokholmense oppidum obsideret. Cui etiam dicunt in auxilium supervenisse dominum Hemmingum, episcopum Aboensem, virum devotissimum, ob fidelitatem, quam regi Magno etiam in captivitate servabat, licet ejus mandato fuerat aliquando captivatus.
Date: 1365
Language: ruotsi
Document type: Yksityiset, Asiakirjat

Allom mannom, som thetta breff høræ eller see, helsar Erik Karlsson, riddere, och Suno Hokensson ewerdelege met helsæ Jhesu Christi. Thet wari allom mannom vitherlegit, at wi haffwom giffuidh vndher enæ prebendæ i sancte Henrikx kirkiæ j Abo eth gotz, som hether Loppælæ, meth allom tillaghum, som the gotz til høræ, iblandh anner the gotz som wii haffwm ther til giffuith. Ffor then skuldh biwdhæ wii allom them, som byggyæ och boo j them fornempdom Loppælom, ath the hedherlikom manne, Herræ Esbiornæ Pædhersson, redho gørin aff allæ the thet skullæ kan, met allæ lydnæ oc tianisth, swa som the eghan rettam egandha ok husbondhæ at gøræ ok ængom androm. Jn cuius rei testimonium sigilla nostra presentibus sunt appensa. Scriptum anno Dominj mºcccºlx quinto.
Date: 1365
Issuing place: Tallinn
Country: Viro
Language: latina
Document type: Kaupungit, Kirjeet

Sincere subiectionis debiteque seruitutis salute preintellecta. Vestre dominacioni insigni Hermannum de Lippia, nostri consulatus socium, presencium exhibitorem, transmittimus, cui in omnibus et singulis, que vobis nomine nostro insinuando retulerit, velut si personaliter una vobiscum loqueremur, fidem adhibeatis creditiuam. Presertim vos scire cupimus, quod dominus commendator Revaliensis nobiscum tractabat, ad nos respectum habendo, quod bona ciuium Tarbatensium iuxta nos existencia occuparemus arrestando; cui diximus, quod hoc maxime contra nostram iurisdictionem cum mercatore foret. Quapropter dominus noster commendator predictus retulit, quod hoc apud vos negotiando expediremus, ex quo nuntium nostrum vobis legare nos oporteret. Quare vestram nobilitatem precibus inclinatis instanter deprecando aggredimur, quatenus sana vestra deliberacione et consilio habitis nos pauperes homines cum tali arrestacione, velut prefertur, non perturbetis aggrauando. Nam hoc multum contra nostrum ius cum communi mercatore existeret, quia una cum ciuitatibus istius territorii seu patrie sumus constricti, de singulis, communem mercatorem tangentibus, insimul permanendo; si vero cum ciuibus Tarbatensibus aliquid habueritis expediendo aut super ipsos causando, extunc in tantum de bonis eorum in vestris districtibus undique habere valeatis. Unde nostram necessitatem clementer inspecturi, nos cum premissis non perturbando, quum cum mercatore communi in una hansa existimus conclusi, et in Flandria nec non Nougardia, quocunque nos aut nostri peruenerint, hoc maxime a mercatoribus nobis imputaretur ac obliquo inuerteretur.
Date: 1366
Issuing place: Halikko
Country: Suomi
Language: latina
Document type: Yksityiset, Asiakirjat

Vniuersis presentes litteras inspecturis Vinaldus jn Kimitto, canonicus Aboensis, salutem in Domino sempiternam. Noueritis, quod secundum formam michi traditam in literis dominj mej anno Dominj mccclxvº circa carnispriuium absolui colonos in Helgaa ab excommvnicacione, qua ligabantur de decimis faciendis, jta quod ipsi promiserunt se stare mandatis ecclesie et ad obedienciam omnimodam se humiliter facturos. Eciam iuramentum fecerunt, quod non infringerent de cetero quidquid episcopus vel ecclesia illis preciperet faciendum. Quia igitur intellexeram, eos contraire promissis suis et iuramentis prestitis, michi non in modicum preiudicium et sibimetipsis forte in dampnum, hortor, consulo et rogo, quatenus a proposito iniquitatis resileant et ad veritatem celeriter redeant, ita quod ipsi valeant graciam ab episcopo optinere, et alii plures cum ipsis non implicentur sentencias et grauamina incurrendo. Datum, sub sigillo meo, apud ecclesiam Halko anno Dominj mccclx sexto, die annunciacionis beate virginis.
Date: 1366
Issuing place: Viborg
Country: Suomi
Language: ruotsi
Document type: Yksityiset, Asiakirjat

In nomine Dominj amen. Ego Torstanus, curatus ecclesie Wiborgensis, licet corpore debilis, tamen mente sanus, de rebus mihi a Deo concessis testamentum meum di[s]pono jn hunc modum: først gifuer jac domkirkionne j Abo hundrade marker peninga j gooze met swa skælum, at wilia mina arwa thet løsa ather jnnan eeth aar, tha [ware] thet godzet thera; wilia they ey løsa thet, tha skal domkirkionne wirdhas swa mykit godz aff thy godze, Gudh hafuer mik wnth, som ligger j Berna sokn, som hwndrade marcher maa gelda, oc thet swa behalda, ther til at hundrade marker peninga æra domkirkionne betalade och wtgifne. Jtem clostreno j Abo fæmtigi mark peninga oc j godze oc met samu skælum som førre ær sakt. Jtem Berna kirkio siæx marc peninga, kirkioherranum ena mark peninga, Warafru kirkio ena mark, kirkioherranum ena mark, sancta Katerina kirkio ena mark, kirkioherranum ena, Lundha kirkio ena mark, kirkioherranum ena mark peninga, Pøtha kirkio tua * mark, kirkioherranum ena halff mark peninga, scolanum j Abo ena mark peninga oc j twnno øøl, oc fatiko folke hundrade alna waldmal, ena twnno øøl oc swa mykit kost ther til bør. Thetta for:da gifuer jac j godze oc met samu forordhom oc skælum som før ær sakt. Framlethis tha bidher jac om hedherlikin man Suna Haquonson, at han wæl gøre for Gudz skuld oc som mith hwpp ær til hans (ͻ: hanum) oc jac honom tro[r] ythermera ther om æn nakrum andrum, at han mik føræ til clostret j Abo aff Wiborgh oc mik ther læta byga, oc ther til at han mik føre oc lætha bygaa medh, tha sæther jak then for:da Suna Haquonson eeth godz til pant, som hether Ilmaswaha j Berna sokn, met allo thy ther til liggher och tilhører, fore l marker peninga, met swa skælum, wilia mina arwa thet for:da godzet aather løsa jnnen eeth aar, tha wari thera; wilia the ey, æller løsa the thet ey, som sakt ær, tha skal thet for:da godzet hafua oc tilhøra then for:da Suna Haquonson oc hans arwm til æwerdelica ægo. Jtem gifuer jac ena silffskaal til eet kors, oc bidher jac om Suna Haquonson thet sama korsit læta gøra oc thet sama korsit læta bæra fore mino like kringom domkirkione oc offras vara fru j domkirkionne til loff oc hedher oc minæ saliga siæl [til] lysa oc nadha, ok bidher jac een om meer thennæ for:da Suna Haquonson, at han wari myn wtriktare til thetta testamentit, oc sæther jac honom j hand oc gifuer honom fulla makt til at fulkompna hwario æpter thy j thesso testamenth ær scrifuat, oc gøra hærom som han vil wita mina saloga siæl wara biwaradæ. Oc forbiudher jac aa Gudz wegna ok bidher alla mina ærwingia ok fore mina saloga siæl nyth oc torftelikhetz skuld, at j engte rørin æller widher kænnins for æn mith thestamenth ær wtgifuit oc fulkompnad, æpther thy jak hafuer j hand sath them optanæmpda Suna Haquonson. Oc til witnisbyrd oc mera wisso oc stagudhare (!), ta bedis jak, met mino engno jncigle, hedherlikins mans jncigle, Suna Haquonsons ok a[n]dhra godha manna jncigle, som ær Moltu Pæthers, Ydxæpæ oc herra Botwidz, at fore sæthia thetta breff. Datum Wiborgis anno Dominj mºcccºlx sexto, die ascensionis Dominj.
Date: 1366
Issuing place: Virmo
Country: Suomi
Language: ruotsi
Document type: Paikallishallinto, Asiakirjat

Jac Arwedh Gødstafson, lagman j Østherlandom, kænnes mik haffua tildømpt hærre Rotchere thet godz, swa som ligger mellan Halkiokiui oc Korwensu, bade akir, ængh oc skogh, swa som herræ Niclis aff Wemo, Gud hans siæl haffui, køpte aff Jønisa fadher j Hetamekj, oc then sama herra Niclis thet haffde okluttræt oc oklandræt træthigi aar, swa som tolff mæn thet witnade oc sworo a tingeno fore mik, oc wt tre markir aff thøm forn:de Jønsæ j Hetamækj fore agangana oc aather aarswexten, thær han aff førde, jnnan thre wiku æpter thet han breffuet hørt hauer, widher sina siæx marker fore min doom. Datum jn Wirmo anno Dominj mºcccºlxvjº, crastino beati Laurencjj martiris, meo sub sigillo.
Date: 1366
Issuing place: Vittis
Country: Suomi
Language: ruotsi
Document type: Paikallishallinto, Asiakirjat

Jak Aruidh Gøstaffson, lagman j Østerlandom, kennis mik haffwa fasta och stadughe dømpth the raar, swasom Hidinkanta (?), Kukonharia, Aytoymæienpæ, Kwiwakangahannenæ, æffther ty ther xij mæn the sama raa ther uidher sworo och andre xij, swasom thet ranzaka skuldo, thet sama witnade och sworo; ok thæsso brefforare Niels aff Leyniala och Martin aff Leyniala oppa kærde til Ollæ, bonde af Wæmas, som offuer the raa orætteligit gangith haffde, och aff then samma Ollæ alla arswæxterna, ther han oræthelige hindrath och opburit haffuer fore them, forsagde Nielsæ och Marten, och aa nio markir fore agangen om thry aar wthgiffua innan thre wikur epther thet han breffuith hørth haffwer, widher syna sex markir fore myn dom. Datum jn Hwittis anno Dominj millesimo trecentesimo sexagesimo sexto, dominica proxima ante festum beati Michaelis archangeli, meo sub sigillo torsotenus (!) applicato.
Date: 1366
Language: latina

Hemingh, Swecus diocesis Wpsalensis et de parochia Bälingh, diuinitus eligitur, in Stocholm consecratur, preposituram Abo fundauit, scrinum sancti Henrici procurauit, reuelaciones sancte Birgitte ad papam detulit et coram eo sermonem fecit pro laude eius, cui familiarissimus fuit; obiit anno MCCCLXVII (= MCCCLXVI), in summo choro sepilitur.
Date: 1366
Issuing place: Avignon
Country: Ranska
Language: latina
Document type: Paavi ja kuuria, Asiakirjat

Supplicat s[anctitati] v[estre] deuota creatura vestra Henricus, electus Aboensis, quatenus sibi specialem graciam facientes in persona dilecti sui Johannis Petri canonici, prebendati ecclesie Aboensis, preposituram eiusdem ecclesie, que dignitas est, cuius fructus, redditus et prouentus decem marcharum argenti non excedunt, cum per munus consecracionis impendende eidem Henrico electo uel alio quouis modo vacantem, eciam apud sedem apostolicam conferendam, dicto Johanni dignemini reseruare, non obstante quod canonicatum et prebendam in ecclesia Arosiensi obtinet, quorum fructus decem florenos non excedunt., ac parrochialem ecclesiam de Tenela Aboensis diocesis, quam paratus est dimittere, postquam etc:a, et cum alijs non obstantibus et clausulis oportunis. – Fiat. B. Sine alia lectione. – Fiat. B. Datum Auinione pridie nonas octobris anno quarto.
Date: 1366
Issuing place: Avignon
Country: Ranska
Language: latina
Document type: Paavi ja kuuria, Kirjeet

Vrbanus episcopus, seruus seruorum Dej, venerabilj fratri Henrico episcopo et dilectis filiis, capitulo Aboensi, salutem et apostolicam benediccionem. Cum a nobis petitur, quod iustum est et honestum, tam vigor equitatis quam ordo exigit racionis, vt id per sollicitudinem officii nostri ad debitum perducatur effectum.¹ Eapropter, frater episcope et dilectj in Christo filij, capitulum Aboense, vestris iustis supplicacionibus grato concurrentes assensu, personas et ecclesiam vestras cum omnibus bonis, que in presenciarum racionabiliter possidetis et in futurum iustis modis prestante Domino poteritis adipisci, sub beatj Petri et nostra proteccione suscipimus²; specialiter autem decimas, prata, pascua, nemora, possessiones et alia bona vestra, sicut ea omnia iuste et pacifice possidetis, uobis et per vos ecclesie vestre auctoritate apostolica confirmamus et presentis scriptj patrocinio communimus. Nulli ergo omnino hominum liceat hanc paginam nostre proteccionis et confirmacionis infrigere uel ei ausu temerario contraire. Si quis autem hoc attemptare presumpserit, indignacionem omnipotentis Dej et beatorum Petri et Paulj, apostolorum eius, se nouerit incursurum. Datum Auinioni xj kalendas Nouembris, pontificatus nostri anno quarto.³
Date: 1366
Issuing place: Avignon
Country: Ranska
Language: latina
Document type: Paavi ja kuuria, Asiakirjat

Uniuersis Christi fidelibus presentes litteras inspecturis salutem etc:a. Splendor paterne glorie, qui sua mundum illuminat ineffabili claritate, pia uota fidelium de clementissima ipsius maiestate sperancium tunc precipue benigno fauore prosequitur, cum deuota ipsorum humilitas sanctorum precibus et meritis adiuuatur. Cupientes igitur ut ecclesia Aboensis congruis honoribus frequentetur et ut Christi fideles eo libencius causa deuocionis confluant ad eandem, quo ibidem uberius dono celestis gracie conspexerint se refectos, de omnipotentis Dei misericordia et beatorum Petri et Pauli apostololorum eius auctoritate confisi omnibus uere penitentibus et confessis, qui in natiuitatis, annunciacionis, epiphanie, resurectionis, ascensionis, corporis Domini nostri Jesu Christi, penthecostes necnon natiuitatis, annunciacionis, purificacionis et assumpcionis beate Marie uirginis, natiuitatis beati Johannis baptiste, dictorum apostolorum Petri et Pauli ac dedicacionis ipsius ecclesie festiuitatibus ac omnium sanctorum celebritate et per ipsarum natiuitatis, epiphanie, resurrectionis, ascensionis et corporis Domini nostri ac natiuitatis et assumpcionis beate Marie necnon beati Johannis et apostolorum predictorum festiuitatum octauas et per sex dies dictam festiuitatem penthecostes immediate sequentes prefatam ecclesiam deuote uisitauerint annuatim, singulis uidelicet festiuitatum ac celebritatis vnum annum et quadraginta dies, octauarum uero ipsarum et sex dierum predictorum diebus, quibus ecclesiam ipsam uisitauerint, ut prefertur, centum dies de iniunctis eis penitencijs misericorditer relaxamus, presentibus post decennium minime ualituris. Datum Auinione XI kalendas nouembris anno quarto.
Date: 1366
Issuing place: Avignon
Country: Ranska
Language: latina
Document type: Paavi ja kuuria, Kirjeet

Venerabili fratri Henrico, episcopo Aboensi, salutem etc. Ne contractum memoria deperiret, inuentum est tabellionatus officium, quo contractus legitimi ad cautelam presentium et memoriam futurorum manu publica notarentur; vnde interdum sedes apostolica predictum officium personis, que ad id reperiuntur ydonee, concedere consueuit, ut illud prudenter et fideliter ubilibet exequantur (!) et ad eas, cum necesse fuerit, in id, que ad officium ipsum pertinent, fiducialiter recurratur. Hinc est quod nos tuis supplicationibus inclinati fraternitati tue, de qua fiduciam gerimus in Domino specialem, concedendi auctoritate apostolica dictum officium dilecto filio Olauo Magni, clerico tue Aboensis diocesis, si ipsum ad illud post diligentem examinacionem ydoneum esse repereris, iuramento prius ab eo per te iuxta formam presentibus annotatam recepto, plenam et liberam concedimus tenore presentium facultatem. Forma autem iuramenti predicti, quod idem clericus prestabit, talis est: Ego Olauus Magni, clericus non coniugatus nec in sacris ordinibus constitutus Aboensis diocesis, ab hac hora [inantea fidelis ero beato Petro sancteque Romane ecclesie et domino meo pape Urbano V eiusque successoribus canonice intrantibus. Non ero in consilio facto vel consensu, quod vitam perdant aut membrum vel capiantur mala capcione. Consilium, quod per se vel per nuncium suum seu litteras michi credituri sunt, signo verbo vel nutu me sciente ad eorum dampnum nulli pandam. Si dampnum ipsorum tractari scivero pro posse meo impediam, ne fiat. Quod si per me non potero, per nuncium aut per litteras eis significare curabo vel illi, per quem cicius ad eorum notitiam deducatur. Papatum Romanum et regalia santi Petri, que habet ubique, adiutor eis ero ad retinendum et defendendum contra omnes homines. Tabellionatus officium fideliter exercebo. Contractus, in quibus exigitur consensus parcium, fideliter faciam nil addendo vel minuendo sine voluntate parcium, quod substanciam contractus immutet. Si vero in conficiendo aliquod instrumentum unius solius partis sit requirenda voluntas, hoc ipsum faciam, ut scilicet nil addam vel minuam, quod immutet substanciam facti contra voluntatem ipsius. Instrumentum non conficiam de aliquo contractu, in quo sciam intervenire vel intercedere vim vel fraudem. Contractus in prothocollum redigam et postquam in prothocollum redegero, maliciose non differam contra voluntatem illorum vel illius, quorum est contractus, super eo conficere publicum instrumentum; salvo meo iusto et consueto salario. Sic me Deus adiuvet et hec sancta Dei evangelia.] Datum Auinione XI kal. nouembris anno quarto.
Date: 1366
Issuing place: Avignon
Country: Ranska
Language: latina
Document type: Paavi ja kuuria, Kirjeet

Venerabili fratri episcopo Aboensi salutem etc. Prouenit (etc. Se n:o 534). Datum Auinione XI kal. nouembris pontif. nostri anno quarto.
Date: 1366
Language: latina
Document type: Kaupungit, Tili- ja pöytäkirjamerkinnät

1366. Item electus Aboensis [iz gheledet] per octo dies post festum [penthecostes]. – Nicolaus de Nylandia [is gheledet].